La delegació de Platges ha mantingut una reunió per a concretar el protocol d'actuació sobre les activitats estivals
05 de maig 2015

![](/media/zsrk5k5s/playasgrande.jpg)  

La delegació de Platges de l'Ajuntament de Sagunt ha convocat una reunió, que ha tingut lloc aquest matí, de tots els organismes i serveis competents amb la finalitat de consensuar i concretar el protocol d'actuació en relació amb les activitats estivals en les platges. S'han donat cita en l'Ajuntament de Sagunt els departaments de Platges dels Ajuntaments de Sagunt i Canet d'en Berenguer, la Demarcació de Costes, la Guàrdia Civil i la Policia Local de Platges de Sagunt. 

Tal com ha explicat el regidor delegat de Platges i Turisme de Sagunt, Ximo Catalán: **“Tenint en compte que enguany s'aplica la nova llei de Costes en relació amb les activitats i comerços de temporada estival des de la delegació de Platges creiem convenient i de summa importància haver celebrat aquesta reunió de treball per a aclarir alguns conceptes del reglament i d'aquesta llei com per exemple la venda de begudes alcohòliques, elaboració de menjars, seguretat agroalimentària, etc.. A més hem informat que el servei de Policia Local de Platges s'iniciarà el 15 de juny i finalitzarà el 20 de setembre, amb un horari de 10 a 20 hores.”**

El delegat també ha concretat que els vuit agents, dos oficials i un inspector que composen la Policia Local de Platges tindran al seu servei 1 vehicle tot terreny, 4 quads i 2 bicicletes per a atendre la vigilància i la seguretat en les platges i urbanitzacions, la vigilància dels esports aquàtics i l'adopció de mesures per a evitar l'accés de vehicles a les zones protegides, entre d’altres funcions.

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-platges-ha-mantingut-una-reunio-per-a-concretar-el-protocol-d-actuacio-sobre-les-activitats-estivals/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-platges-ha-mantingut-una-reunio-per-a-concretar-el-protocol-d-actuacio-sobre-les-activitats-estivals/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-platges-ha-mantingut-una-reunio-per-a-concretar-el-protocol-d-actuacio-sobre-les-activitats-estivals/ "Linked In")
*   [](mailto:?body=https://aytosagunto.es/va/actualitat/la-delegacio-de-platges-ha-mantingut-una-reunio-per-a-concretar-el-protocol-d-actuacio-sobre-les-activitats-estivals/)